15.		Plnomocenstvo (3) (§ 31 ObZ)
Dolu podpísaný: 
Ján Šebo, r. č. ................................................
Gaštanová ul. č. 23, 010 01 Žilina
splnomocňujem
týmto Katarínu Drobnú, r. č. .................................., bytom Osiková ul. č. 21, 010 01 Žilina, aby za mňa v zmysle § 463 ods. 2 Občianskeho zákonníka odmietla dedičstvo po mojom otcovi Karolovi Šebovi, r. č. ..................................., naposledy bytom Kollárova ul. č. 25, Martin, ktorý zomrel 25. 5. 2022.
V Žiline dňa 1. 8. 2023
Ján Šebo	Ján Šebo
Plnomocenstvo prijímam:
Katarína Drobná	Katarína Drobná
Poznámka
Rozsah splnomocnencových oprávnení musí byť v splnomocnení vždy vymedzený.
Splnomocnenie možno udeliť aj niekoľkým splnomocnencom spoločne. Ak v splnomocnení udelenom niekoľkým splnomocnencom nie je určené inak, musia konať všetci spoločne.
Splnomocnenie (plnomocenstvo) je jednostranným právnym úkonom, ktorým splnomocniteľ splnomocňuje splnomocnenca, aby za neho konal. I keď samo splnomocnenie je jednostranným právnym úkonom, udeľuje sa na základe dohody o plnomocenstve (§ 23 ObZ).
Právne úkony, ktoré urobí splnomocnenec, sú právnymi úkonmi splnomocniteľa.
Splnomocniteľ je konaním splnomocnenca viazaný, vznikajú pre neho tie isté dôsledky, ako keby splnomocnenec konal sám. Prekročenie rozsahu splnomocnenia splnomocnenca zaväzuje len v tom prípade, ak toto prekročenie bez zbytočného odkladu schváli. Ak splnomocniteľ prekročenie splnomocnenia neschváli, môže osoba, s ktorou sa konalo, od splnomocnenca požadovať buď splnenie záväzku alebo náhradu škody spôsobenej jeho konaním (§ 33 ObZ).